Galatea (υποβρύχιο)

To υποβρύχιο Galatea ήταν ένα από τα δώδεκα πλοία της κλάσης Sirena που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1930. Διαδραμάτισε ήσσονος σημασίας ρόλο στον Ισπανικό Εμφύλιο, στο πλαίσιο της ευρύτερης υποστήριξης που παρείχε η Φασιστική Ιταλία στην πλευρά των Εθνικιστών.

Περιγραφή

Τα υποβρύχια της κλάσης Sirena ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης Argonauta. Είχαν εκτόπισμα 691 t (680 LT) στην επιφάνεια και 850 t (837 LT) σε κατάδυση. Είχαν μήκος 61,5 m, πλάτος 5,7 m και βύθισμα 4,7 m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.Chesneau, p. 309

Στην επιφάνεια προωθούνταν από δύο ντηζελοκινητήρες των 675 bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400 hp. Η μέγιστη ταχύτητα πλεύσης στην επιφάνεια έφθανε τους 14 kn και σε βύθιση 7,5 kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8 kn ενώ σε βύθιση ήταν  με ταχύτητα πλεύσης 4 kn.Bagnasco, p. 148

Διέθεταν έξι τορπιλοσωλήνες των 533 mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100 mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2 mm.

Επιχειρησιακή ιστορία

Η ναυπήγηση του Galatea άρχισε στις 18 Ιουλίου 1931 στις εγκαταστάσεις της Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 5 Οκτωβρίου 1933 και ολοκληρώθηκε το επόμενο έτος. Το διάστημα 22 Αυγούστου-5 Σεπτεμβρίου 1937, ενώ ήταν σε περιπολία στα ανοικτά της Ταρραγόνα εν μέσω του Ισπανικού Εμφυλίου, επιχείρησε ανεπιτυχώς να τορπιλίσει τρία πλοία.Frank, p. 96

Παραπομπές

Βιβλιογραφία


Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου